Lav et referat af nedenstående tekst:

Tekst:
Før kampen mod AC Horsens gik i gang, var AaB utilfreds med at skulle snøre støvlerne og løbe på den sneklædte bane. - Det er jo en skam, at vi skal spille fodbold i det her vejr, lød det fra sportschef Allan Gaarde. Han blev bakket op af Rasmus Würtz: - Det har ingen sportslig værdi at spille i det her vejr, det bliver alt for tilfældigt, sagde han inden kampen. Tilskuerne blev også væk. Aldrig har der været færre til en Superliga-kamp på stadion i Aalborg: 2116 tilskuere så kampen i snestortmen. Efter kampen, der endte 1-1, var cheftræner Morten Wieghorst da også alt andet end tilfreds. - Spillerne havde det rigtigt svært inde på banen. Det er en diskussion værd at snakke om kriterierne for, hvornår en kamp skal aflyses, fordi banen er farlig. Hvornår er banen farlig, hvis den ikke er det i dag, spørger han. Wieghorst mener ligefrem, at spillerne kunne være blevet skadet i aftenens opgør. - Et spiller kan nemt brække benet, hvis en anden glider i sneen. Så jeg er lidt uforstående overfor, hvorfor vi skulle spille, siger Morten Wieghorst efter kampen.

Referat:
Efter sneboldskampen mod AC Horsens stiller AaB-cheftræner Morten Wieghorst spørgsmålstegn ved, hvor grelt det skal stå til, før en kamp aflyses.